CELEX: 32017D2173
Language: da
Date: 2017-11-20 00:00:00
Title: Kommissionens gennemførelsesafgørelse (EU) 2017/2173 af 20. november 2017 om ændring af bilag II til beslutning 2008/185/EF for så vidt angår godkendelsen af bekæmpelsesprogrammet for udryddelse af Aujeszkys sygdom for regionen Lombardiet i Italien (meddelt under nummer C(2017) 7587) (EØS-relevant tekst. )

22.11.2017   
            
            
               DA
            
            
               Den Europæiske Unions Tidende
            
            
               L 306/26
            
         KOMMISSIONENS GENNEMFØRELSESAFGØRELSE (EU) 2017/2173
   af 20. november 2017
   om ændring af bilag II til beslutning 2008/185/EF for så vidt angår godkendelsen af bekæmpelsesprogrammet for udryddelse af Aujeszkys sygdom for regionen Lombardiet i Italien
   
      
         (meddelt under nummer C(2017) 7587)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og
   ud fra følgende betragtninger:
   
               (1)
            
            
               Direktiv 64/432/EØF indeholder bestemmelser om handel med svin i Unionen. I henhold til direktivets artikel 9 kan en medlemsstat, der har et obligatorisk nationalt program til bekæmpelse af Aujeszkys sygdom for hele eller en del af sit område, forelægge Kommissionen dette program til godkendelse. Ifølge samme artikel kan der kræves supplerende garantier i samhandelen med svin inden for Unionen.
            
         
               (2)
            
            
               Der er ved Kommissionens beslutning 2008/185/EF (2) fastsat supplerende garantier vedrørende flytning af svin mellem medlemsstaterne. Disse garantier har betydning for klassifikationen af medlemsstaterne for så vidt angår deres sygdomsstatus med hensyn til Aujeszkys sygdom. Bilag II til beslutning 2008/185/EF indeholder en liste over de medlemsstater eller regioner deraf, hvor der er iværksat godkendte nationale bekæmpelsesprogrammer til udryddelse af Aujeszkys sygdom.
            
         
               (3)
            
            
               Italien har forelagt bevismateriale for Kommissionen med henblik på godkendelse af sit bekæmpelsesprogram for udryddelse af Aujeszkys sygdom for regionen Lombardiet og med henblik på behørig opførelse af denne region i bilag II til beslutning 2008/185/EF. På grundlag af evalueringen af det bevismateriale, som Italien har forelagt, bør regionen Lombardiet opføres i bilag II til beslutning 2008/185/EF. Bilag II til beslutning 2008/185/EF bør derfor ændres.
            
         
               (4)
            
            
               Beslutning 2008/185/EF bør derfor ændres.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 2008/185/EF erstattes af teksten i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 20. november 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977.
   
      (2)  Kommissionens beslutning 2008/185/EF af 21. februar 2008 om supplerende garantier med hensyn til Aujeszkys sygdom i medlemsstaternes samhandel med svin og om kriterier for de oplysninger, der skal gives om sygdommen (EUT L 59 af 4.3.2008, s. 19).
   
      BILAG
      »
            BILAG II
            
               Medlemsstater eller regioner deraf, hvor der er iværksat godkendte nationale programmer for udryddelse af Aujeszkys sygdom
            
            
                        ISO-kode
                     
                     
                        Medlemsstat
                     
                     
                        Regioner
                     
                  
                        ES
                     
                     
                        Spanien
                     
                     
                        Alle regioner
                     
                  
                        IT
                     
                     
                        Italien
                     
                     
                        Region Friuli-Venezia Giulia
                        Region Veneto
                        Region Lombardia
                     
                  
                        LT
                     
                     
                        Litauen
                     
                     
                        Alle regioner
                     
                  
                        PL
                     
                     
                        Polen
                     
                     
                        Voivodship dolnośląskie: all powiaty
                        Voivodship kujawsko-pomorskie: all powiaty
                        Voivodship lubelskie: all powiaty
                        Voidodship lubuskie: all powiaty
                        Voivodship łódzkie: all powiaty
                        Voivodship małopolskie: all powiaty
                        Voivodship mazowieckie: all powiaty
                        Voivodship opolskie: all powiaty
                        Voivodship podkarpackie: all powiaty
                        Voivodship podlaskie the following powiaty: grajewski, kolneński, łomżyński, Łomża, wysokomazowiecki, zambrowski
                        Voivodship pomorskie: all powiaty
                        Voivodship śląskie: all powiaty
                        Voivodship świętokrzyskie: all powiaty
                        Voivodship warmińsko-mazurskie: all powiaty
                        Voivodship wielkopolskie: all powiaty
                        Voivodship zachodniopomorskie: all powiaty.
                     
                  «